Florinda Bolkan

**Florinda Bolkan** (g. 1941 m. vasario 15 d. Uruburetama) – Brazilijos kino aktorė, populiarumo sulaukusi vaidmenimis Europoje.

## Biografija
Būsimoji aktorė gimė 1941 m. Brazilijoje. Jos tėvui Jose Pedro tuo metu jau buvo daugiau kaip 60 metų. Našlys ir buvęs valstijos politikas buvo vedęs mažai raštingą 18-metę indėnę Maria Hosana, su kuria susilaukė 3 dukterų: Alinos, Jose Marijos ir Florindos. Tėvas mirė jai esant labai jaunai ir motina po keleto metų vėl ištekėjo. Jie persikėlė į Rio de Žaneirą, kur 14-os sulaukusi Florinda jau dirbo sekretore. Šeimoje gimė dar dvi dukterys, jie sunkiai vertėsi, tačiau tai nesutrukdė Florindai baigti mokyklos. Įsidarbinusi stiuardese šalies avialinijų kompanijoje „Varig Airlines“,  ji netrukus pramoko prancūziškai, angliškai ir portugališkai bei susižadėjo su lenku verslininku. Vis dėlto vedybos nebuvo Florindos prioritetas ir šis ryšys nutrūko. Siekdama naujų galimybių, 1963 m. ji su draugais išvyko į Europą bei pasiliko Paryžiuje 2 metus, kur studijavo prancūzų kalbą ir meno istoriją. Čia ji sulaukė pasiūlymo tapti modeliu, tačiau nusprendė kad tokia profesija jai netinka. Per keletą metų jai nepavyko įsikurti Paryžiuje ir Florinda nusprendė grįžti į Braziliją.

1967 m., viešėdama pas draugus Italijoje, ji susipažino su garsiu režisieriumi Luchino Visconti. Pastarasis įtikino ją galint tapti aktore ir pakvietė į kino bandymus. Šie pavyko ir ji gavo pirmąjį vaidmenį. Netrukus po to Florinda gavo pasirodė filme „Voleur de crimes“ su Jean-Louis Trintignant, tuo pradėdama sėkmingą karjerą. Europoje su suvaidino daugiau kaip pusšimtyje filmų su toliais aktoriais kaip Marlon Brando, Romi Schneider, Jane Birkin, Giuliano Gemma ir Kirk Douglas. Ji taip pat mėgino savo jėgas Holivude, tačiau jautėsi čia nepritapusi. 

Po sėkmingo etapo Florinda keletą metų nesifilmavo, daugiau dėmesio skirdama savo pomėgiams: jojimui, sportui ir kelionėms. Nusprendusi atnaujinti aktorės karjerą, ji įsikūrė netoli Romos ir netrukus sulaukė režisieriaus Damiano Damiani pasiūlymo vaidinti kriminaliniame seriale „Aštuonkojis“. Tais pačiais metais ji debiutavo ir teatro scenoje.

1991 m. Florinda išleido pirmąją kulinarinę knygą, o 1997 m. grįžo į Braziliją, kur pirmą kartą nusifilmavo kine gimtojoje šalyje.

2000 m. ji režisavo pirmąjį savo filmą „Eu nao conhecia Tururù“, kuriam pati parašė scenarijų. Ji taip pat įkūrė kino bei muzikos prodiusavimo kompaniją „Florinda Bolkan Produçoes“.

Aktorė nebuvo ištekėjusi, tačiau net 18 metų palaikė artimus ryšius su itale kino prodiusere Marina Cicogna.

## Dalinė filmografija
* 1969 m. – „Komplikuota mergina“ ..... Greta
* 1969 m. – „Dievų žlugimas“ ..... Olga
* 1969 m. – „Detektyvas Belis“ ..... Vera Fontana
* 1969 m. – „Neliečiamieji“ ..... Džoni Adamo
* 1970 m. – „Tyrimas dėl neįtartino piliečio“ ..... Augusta Terzi
* 1970 m. – „Nežinomas venecijietis“ ..... Valerija
* 1971 m. – „Driežas moters odoje“ ..... Kerol
* 1972 m. – „Nekaltųjų kančios“ ..... Maciara
* 1973 m. – „Ateik kada nors vakarienės“ ..... Nina
* 1974 m. – „Įsiutęs bulius“ ..... Flora Danieli
* 1975 m. – „Pėdsakai“ ..... Alisa
* 1975 m. – „Trumpos atostogos“ ..... Klara
* 1976 m. – „Visuotinis gėdos jausmas“ ..... Loredana Davoli
* 1984 m. – „Aštuonkojis“ ..... Olga Kamastra
* 1985 m. – „Narvas“ ..... Helena
* 1994 m. – „Aistros nusikaltimas“ ..... Giulija
* 1995 m. – „Keista Olgos O istorija“ ..... Šeila

## Apdovanojimai
* David di Donatello – geriausia aktorė (1969, 1971, 1973 m.)
* Golden Goblets – geriausia aktorė (1969 m.)
* New York Film Critics Circle Awards – geriausia aktorė (1975 m.)
* Los Angeles Film Critics Association Awards – geriausia aktorė (1976 m.)
* Roseto First Work Festival – karjeros apdovanojimas (2002 m.)

## Šaltiniai

## Nuorodos

* Oficiali svetainė
* IMDb profilis